|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema 41.** Dendësia e lëngjeve dhe gazeve.  **Tema 42**. Veprimtari praktike: Studimi i dendësisë se një trupi të ngurtë  dhe të lëngët. | | **Situata e të nxënit: *Në natyrë*** *A është plumbi më i rëndë se uji? Shpjego.* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**  **Tema 41.**   * përkufizon konceptin e dendësisë, * përcakton lidhjen ndërmjet masës, vëllimit dhe dendësisë, * njehson dendësinë në situata të dhëna, * shpjegon pse trupat e ngurtë kanë dendësi më të madhe se lëngjet dhe gazet,   **Tema 42.**   * mat dendësinë në lëngje, * mat dendësinë e një trupi të ngurtë në kushte të laboratorit. | | | **Fjalët kyçe:**  **Dendësi** = masë /vëllim  **g/cm3**=njësi matëse e dendësisë | |
| **Burimet:** teksti Fizika klasa 9,  **Mjetet:** fletore, enë e shkallëzur, peshore, mostra lëngjesh të ndryshme, tabela mësimore. | | ***Lidhje me fusha kurrikulare*:**  Kimi, matematikë | | |
| **Metodologjia dhe veprimtaritë e nxënësve**  Pyetje-përgjigje, punë individuale, demonstrim, veprimtari praktike, punë në grup | | | | |
| Mësimi fillon **me pyetje-përgjigje** dhe **punë individuale** në fletore**.**  Paraqes para nxënësve tre foto të së njëjtës lëndë në tri gjendje të saj, pyetja është:   * Cila foto tregon gjendjen e ngurtë, cila të lëngët dhe cila të gaztë? * Ku mbështeteni në përgjigjen tuaj?   **Shpjegoj** konceptin e dendësisë dhe lidhjen ndërmjet saj, masës dhe vëllimit të lëndës.dendësi = masë /vëllim, njësia matëse g/cm3 ose kg/m3.  **Punë e pavarur:**   1. Sa cm3 janë në 1 m3? 2. Sa cm3 janë në 1 litër? 3. Sa ml janë në 1 m3? 4. Një enë me lëng e ka vëllimin 0.2 m3. Sa është vëllimi në: a) litra, b) m3, c) ml? 5. Alumini ka dendësi 2700 kg/m3.   a. Sa është dendësia e tij në g/cm3?  b. Cila është masa e 20 cm3 alumin?  c. Cili është vëllimi i 27 g alumin?   1. Një qese plastike e mbushur me ajër ka një vëllim prej 0.008 m3. Kur ajri në qese ngjishet brenda një kontejneri të fiksuar, masa e kontejnerit (me ajër) rritet nga 0.02 kg ne 0.03 kg. Duke përdorur formulën   dendësia =masë/vëllim, llogaritni dendësine e ajrit që ndodhet brenda në qese.  **Veprimtari praktike**: Matja e dendësisë në lëngje.  **Punë e pavarur:** punim i ushtrimeve në faqen18 dhe 19 fletore e punës së nxënësit. | | | | |
| **Vlerësimi :***Vlerësimi i nxënësve për komunikimin në terminologjinë shkencore*  ***N 2****: Përkufizon konceptin e dendësisë, shkruan formulën që njehson dendësinë, mat vëllimin e një trupi të ngurtë duke përdorur enën e shkallëzuar,*  ***N 3:***  *Përcakton lidhjen ndërmjet dendësisë –vëllimit dhe masës, llogarit dendësinë duke përdorur formulën përkatëse, analizon se pse dendësia e e trupit të ngurtë është më e madhe se e lengut dhe gazit, kryen matje të dendësisë duke përdorur mjetet e laboratorit.*  ***N 4:***  *shpjegon varësinë e dendësisë nga vëllimi dhe masa, shpjegon se pse trupi i ngurtë ka dendësi më të madhe se lëngu dhe gazi, kryen matje të sakta të dendësisë në kushte të laboratorit.*  Detyrë shtëpie: Projekto një provë ku të tregosh se është më lehtë të rrisim dendësinë e gazit sesa të lëngut. | | | | |