PLANIFIKIMI MESIMOR

TEMA 8

|  |  |  |  |
| --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | **Klasa: IX** |
| **Tema:** Simbolet e qarkut elektrik, qarku në seri dhe paralel. | | **Situata e të nxënit:**  *Në shtëpi.*  *Mendoni për instalimet elektrike në shtëpinë tuaj. Si janë lidhur elementet e qarkut në shtëpi? Nga vjen rryma në shtëpitë tona?* | |
| **Rezultatet e të nxënit të kompetencave të fushës sipas temës mësimore:**  Nxënësi/ja:   * përdor simbolet e qarkut dhe diagramet për të paraqitur një qark të thjeshtë; * ndërton një qark të thjeshtë elektrik duke u mbështetur në diagramet e qarkut; * dallon qarkun në seri nga qarku në paralel. | | **Fjalët kyçe:**  **Amper** - njësi matëse e rrymës elektrike  **diferencë potenciale** - energji elektrike mbi ngarkesën elektrike  **volt** - njësi matëse e diferencës potenciale  **qarku në seri** - qark elektrik në të cilin rryma rrjedh në një degë  **qarku paralel** - qark elektrik në të cilin rryma rrjedh në dy ose më shumë degë. | |
| **Burimet:** teksti Fizika klasa 9  **Mjetet:** bateri, tela përcjellës prej metalesh të ndryshme, materiale prej plastike, çelës elektrik, ampermetër, llamba të vogla ndriçimi etj. | | ***Lidhje me fusha kurrikulare*:**  Kimi, gjuhët dhe komunikimi | |
| **Metodologjia dhe veprimtaritë e nxënësve**  Demonstrim, veprimtari praktike, punë në grup dhe individuale, diskutim | | | |
| **Mësimi fillon me diskutim** në lidhje me situatën: *Në shtëpi. Mendoni për instalimet elektrike në shtëpinë tuaj. Si janë lidhur elementet e qarkut në shtëpi? Nga vjen rryma në shtëpitë tona?*  Zhvillohen pyetjet:   * Si mendoni se janë lidhur elementet e qarkut elektrik në shtëpinë tuaj? * A mendoni se për të ndërtuar instalimin elektrik të një banese duhet më parë të vizatohet skema e qarkut dhe pastaj të ndërtohet. * Si komunikojnë inxhinierët elektrikë në të gjithë botën me njëri-tjetrin? * A mendoni se gjuha e simboleve lehtëson komunikimin ndërmjet njerëzve në të gjithë botën? * Shkruani disa simbole të ndryshme në një fletë format dhe tregoni ku përdoren ato.   **Diskutim rreth** simboleve të qarkut elektrik.  **Vizato** diagramin e një qarku elektrik me një degë që përmban dy llamba.  **Vizato** diagramin e një qarku elektrik që përmban dy degë dhe dy llamba.   1. Ku qëndron ndryshimi ndërmjet dy diagrameve?   Nxënësit japin përgjigjet e pyetjeve të mëposhtme duke zhvilluar matjet e rrymës dhe tensionit me ampermetër dhe voltmetër në grupe dyshe pasi kanë ndërtuar qarkun në seri dhe paralel.   1. Si është vlera e rrymës që kalon në elementët e qarkut në seri? 2. Si është vlera e tensionit në elementet e qarkut në seri? 3. Si është vlera e rrymës në elementet e qarkut në paralel? 4. Si është vlera e tensionit në elementet e qarkut në paralel?   **Veprimtari praktike në dyshe: Shpjegoni** ndryshimin duke i ndërtuar qarqet dhe duke provuar se çfarë ndodh me llambën tjetër nëse njëra llambë digjet ose nuk e vendosim në qark?  **Punë e pavarur**:   1. Jepen qarqet në figurë, të vizatohet diagrami e tyre. 2. Jepen disa diagrame të qarqeve, të tregohet kujt qarku i korrespondon. 3. Jepni argumentin tuaj për lidhjet elektrike në banesën tuaj. | | | |
| **Vlerësimi:**  ***N2***: ndërtojnë një qark, duke u mbështetur në një diagram qarku.  ***N3***: ndërtojnë qarqe në seri dhe paralel, duke vizatuar më parë skemat e tyre.  ***N4***: kuptojnë se si mund të vendosen çelësat në pjesë të ndryshme të një qarku për të komanduar një ose më shumë llamba.  **Detyrë shtëpie:** Të hulumtojnë lidhjen e llambave në shtëpitë e tyre: a janë të lidhura në seri apo në paralel? Pse? | | | |