|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema 31.** Shtypja mbi një sipërfaqe.  **Tema 32**. Ushtrime. | | **Situata e të nxënit: *Rrëshqasim me ski.***  *Zhvillohen pyetje të tilla si: pse na zhytet këmba më shumë në borë kur jemi me kepucë sesa kur jemi me ski?* | | |
| **Rezultatet e të nxënit të kompetencave të fushës sipas temës mësimore:**  Nxënësi/ja:  **Tema 31.**   * përshkruan konceptin e shtypjes si raport i forcës që vepron pingul mbi sipërfaqen e një trupi me madhësinë e kësaj sipërfaqeje, * llogarit me anë të formulës shtypjen, * përdor saktë njësitë matëse të shtypjes,   **Tema 32.**   * zgjidh probleme me shtypjen. | | | **Fjalët kyçe:**  **Shtypje =**  raport i forcës që vepron pingul mbi sipërfaqen e një trupi me madhësinë e kësaj sipërfaqeje | |
| **Burimet:** teksti Fizika klasa 9,  **Mjetet:** fletore, kuboid prej druri, gurë peshash, sfungjer, kuti me rërë, thumba | | | ***Lidhje me fusha kurrikulare*:**  Art pamor, matematikë, gjuhët dhe komunikimi | |
| **Metodologjia dhe veprimtaritë e nxënësve**  Diskutim, demonstrim, punë e pavarur, matje, llogaritje | | | | |
| Fillohet me **diskutimin** e fjalës **shtypje** në gjuhën e përditshme. **Kërkohen** nga nxënësit **shembuj nga jeta reale** ku e ndeshim atë. Më pas **shpjegohet** kuptimi shkencor i saj. Shtrohet pyetja:  Çfarë është shtypja?  Jepet koncepti i shtypjes: Forca që vepron pingul mbi një sipërfaqe, e pjesëtuar me madhësinë e kësaj sipërfaqeje, shpreh shtypjen dhe shënohet me simbolin”p”.  Këkrohet nga nxënësit **të tregojnë** cila forcë vepron pingul mbi sipërfaqen për një libër të mbështetur mbi një tavolinë, e **të vizatohet** kjo forcë. Nxënësit do **të shpjegojnë** se pesha dhe shtypja janë dy koncepte të ndryshme nga njëri-tjetri.  **Demonstrohen**   1. shtypja që ushtron kuboidi prej druri mbi sipërfaqen me rërë kur ai vendoset mbi të me sip të ndryshme 2. shtypja që ushtron guri mbi sfunxher kur ai vendoset mbi të me anën e sheshtë dhe herën e dytë me kokë. **Nxirret përfundimi se për të njejtën forcë ngjeshëse , shtypja është e ndryshme, ajo varet nga siërfaqja e trupit që ka kontakt me mbështetësen.**   Si llogaritet shtypja? Jepet formula: p = F/S. Njësia e shtypjes: 1N/1m2 = 1Pa(paskal)  **Punë e pavarur**: punohen pyetjet përmbledhëse në faqen 49 teksti i nxënësit.  **Ushtrime** “Shtypja mbi sipërfaqe”  Punohen ushtrimet 1deri 5 në faqn 16 në fletore pune.  **Zhvillohet punë individuale** për vlerësim 20 minuta me ushtrime të ngjashme me ato të tekstit.  Vlerësohet situata e shtruar në fillim të orës kur prezantohet tema e mësimit. | | | | |
| **Vlerësimi:**Vlerësimi i nxënësve për saktësinë e përgjigjeve me gojë dhe zhvillimit të ushtrimeve gjatë punës individuale për llogaritjen e shtypjes në situata të ndryshme.  ***N 2****: Përshkruan konceptin e shtypjes, shkruan formulën për njehsimin e shtypjes, njeh njësitë e shtypjes.*  ***N 3****: Përshkruan saktë konceptin e shtypjes, zbaton formulën e shtypjes për të njehsuar shtypjen ose forcën e shtypjes, përdor njësitë e shtypjes.*  ***N 4****: Përshkruan saktë konceptin e shtypjes, njehson saktë shtypjen dhe forcën e shtypjes në situata të ndryshme problemore, punon saktë me njësitë matëse të shtypjes, krijon situata problemore për njehsimin e shtypjes ose forcës së shtypjes.*  **Detyrë shtëpie:** Krijo një situatë problemore për shokun/shoqen e bangës. | | | | |