PLANIFIKIMI MESIMOR

TEMA 5

|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema** 1. Mënyrat e elektrizimit | | **Situata e të nxënit: në një pikë karburanti:**  *Kur një autobot pompon karburant në një depozitë, gypi lidhës duhet të tokëzohet. Nëse nuk është tokëzuar, ai mund të ngarkohet elektrikisht. Ngarkesa e lartë elektrike mund të shkaktonte një shkëndijë, e cila ndez avujt e karburantit. Pse depozita e karburantit duhet të jetë e tokëzuar para se karburanti të derdhet në të?* | | |
| **Rezultatet e të nxënit të kompetencave të fushës sipas temës mësimore:** Nxënësi/nxënësja:   * Dallon përçuesit nga veçuesit; * përshkruan se si mund të ngarkohet një trup; * shpjegon se si mund të shkarkohet një trup i ngarkuar; * shpjegon tri mënyrat e elektrizimit të trupave; * shpjegon vetitë e përçuesve dhe të veçuesve me anë të modelit elektronik. | | | **Fjalët kyçe:**  **Elektrizim me fërkim** - trupat ngarkohen gjatë fërkimit duke marrë shenja të kundërta  **Elektrizim me takim** - një trup i ngarkuar elektrikisht kur takohet me një trup të pangarkuar e ngarkon trupin e dytë me të njëjtën shenjë të ngarkesë së tij.  **Elektrizim me induksion** - elektrizim i trupit të pangarkuar me anë të fushës elektrike**.** | |
| **Burimet:** teksti Fizika klasa 9  **Mjetet:** elektroskop, copë e leshtë, copë e mëndafshtë, shufra ebaniti, shufra qelqi, sfera metalike. | | | ***Lidhje me fusha kurrikulare*:**  Kimi, gjuhët dhe komunikimi | |
| **Metodologjia dhe veprimtaritë e nxënësve**  Diskutim, demonstrim, punë individuale, veprimtari praktike në grup, hetim | | | | |
| **Veprimtaritë që kryhen për zgjidhjen e situatës së shtruar.**  **Diskutojnë** nxënësit në dyshe dhe japin mendimet e tyre rreth rreziqeve të elektricitetet statik, duke i dhënë përgjigje pyetjes së shtruar në situatë.  Ju kërkohet nxënësve **të vizatojnë** skemën e një qarku të thjeshtë elektrik dhe të tregojnë se pse metalet e përcjellin rrymën elektrike dhe pse objektet plastike nuk janë përcjellëse të elektricitetit.  **Diskutim**: Nxiten nxënësit **të diskutojnë** për:   * elektrizimin e trupave me fërkim * elektrizimin me takim * elektrizimin me induksion   **Më pas shpjegoj** elektrizimin e trupave me fërkim, me takim dhe me induksion.  Kërkoj nga nxënësit **të shpjegojnë** shenjat e ngarkesave të trupit gjatë secilës mënyrë të elektrizimit të tyre.  **Punë e diferencuar:**   * Ju kërkoj nxënësve duke u mbështetur në figurën e paraqitur në teksin e nxënësit faqe15, **të shpjegojnë** elektrizimin me induksion me anën e modelit të atomit.   **Saktësoj se**: një trup i ngarkuar mban ngarkesën e tepërt vetëm nëse është i izoluar nga toka dhe kërkoj shpjegim.  **Punë e pavarur me shkrim, individuale:** **plotësim** i përgjigjeve për pyetjet përmbledhëse në faqen 15, teksti i nxënësit. | | | | |
| **Vlerësimi:**  ***N2:*** dallojnë mënyrat e elektrizimit të trupave.  ***N3:*** shpjegojnë mënyrat e elektrizimit të trupave.  ***N4:*** shpjegojnë mënyrat e elektrizimit të trupave me anën e modelit elektronik.  Detyrë shtëpie - Veprimtari praktike 1: Të ndërtojmë një elektroskop (fletore pune faqe 4). | | | | |