PLANIFIKIMI MESIMOR

TEMA 20

|  |  |  |  |  |  |
| --- | --- | --- | --- | --- | --- |
| **Fusha:** Shkencat e natyrës | **Lënda:** Fizikë | **Shkalla:** 4 | | | **Klasa:** IX |
| **Tema:**  Rrjeti elektrik | | | **Situata e të nxënit:** *Në shtëpi. Pajisjet elektroshtëpiake, përdorimi i secilës prej tyre, përdorimi i sensorëve të sigurisë* | | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**   * *Krahason rrymën alternative dhe tensionin alternativ me rrymën dhe tensionin e prodhuar nga bateria.* * *përshkruan disa nga rreziqet e rrymës alternative.* | | | | **Fjalët kyçe:**  **Rrymë e drejtuar (e vazhduar) -** rrymë e pandryshueshme  **Rrymë alternative -** rrymë e ndryshueshme | | |
| **Burimet:** teksti Fizika klasa 9, interneti  **Mjetet:** qarqe elektrike, oshiloskop, pila | | | | ***Lidhje me fusha kurrikulare*:**  Art pamor, matematikë, gjuhët dhe komunikimi | | |
| **Metodologjia dhe veprimtaritë e nxënësve**  Të nxënët në bashkëpunim, shpjegim, veprimtari praktike, punë individuale, diskutim | | | | | | | |
| **Veprimtari praktike:** Demonstrim i rrymës alternative dhe rrymës së vazhduar\* të nxënët në bashkëpunim  Vendos një qark të thjeshtë të rrymës së vazhduar dhe ju **shpjegoj** nxënësve se si **të identifikojnë** drejtimin e rrymës. Ju kujtoj nxënësve se rryma e prodhuar nga një pilë lëviz gjithmonë në të njëjtën mënyrë rreth një qarku dhe vetëm në një drejtim.  Ju **shpjegoj** nxënësve se energjia elektrike në rrjet është e ndryshueshme dhe se drejtimi i rrymës ndryshon.  Për të treguar gjurmën e rrymës alternative të prodhuar nga gjeneratori përdor sinjalin e një gjeneratori të lidhur me një oshiloskop. Nëse është e mundur, vendos disa qarqe rreth klasës dhe lejoj nxënësit **të hetojnë** efektin e ndryshimit të frekuencës dhe amplitudës. Nëse oshiloskopi ka dy kanale, lidhim një pilë me kanalin tjetër për t'i lejuar nxënësit të krahasojnë drejtpërdrejt **dy format valore**. Në ekranin e oshiloskopit dallohen gjurmët e valës për sinjalin alternativ dhe sinjalit të rrymës së vazhduar nga pila.  Ju kërkoj nxënësve **të provojnë** pyetjet përmbledhëse (libri i nxënësve faqe 35). Për pyetjen e parë, nxënësit mund të **shkruajnë** atë që kanë vërejtur në veprimtarinë praktike për të përshkruar ndryshimet midis rrymës alternative dhe rrymës së drejtuar. Për t'iu përgjigjur pyetjes së fundit, sugjeroj që nxënësit **të përdorin internetin** për të hetuar se, pse energjia elektrike është e rrezikshme.  **Diskutohet** për frekuencat dhe dp e ndryshme në shtete të ndryshme të botë dhe nxënësit njihen me rreziqet e rrymës alternative. | | | | | | | |
| **Vlerësimi:**  *N2:* përshkruajnë se pilat (bateritë) prodhojnë tension dhe rrymë të vazhdueshme dhe se energjia elektrike nga rrjeti siguron tension dhe rrymë alternative.  *N3:* shpjegojnë ndryshimin e tensionit dhe rrymës së vazhduar me tensionin dhe rrymën alternative.  *N4:* shpjegojnë pse rryma elektrike nga rrjeti elektrik është e rrezikshme.  **Detyrë shtëpie**: Ushtrimet 2, 3: Rrjeti elektrik, (fletore pune faqe 17). Këto ushtrime do të kontrollojnë të kuptuarit e nxënësve për rrymën elektrike alternative dhe se si ajo ndryshon nga rryma elektrike që vjen nga një bateri. | | | | | | | |