|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema 59.** Lënda e djegshme për elektricitet.  **Tema 60.** Energjia diellore. | | **Situata e të nxënit*: 1. Në shtëpi.*** *Përdorimi i karburanteve të ndryshme për ngrohje, për makinën etj.*  ***Panelet diellore.*** | | |
| **Rezultatet e të nxënit të kompetencave të fushës sipas temës mësimore: Nxënësi/ja:**  **Tema 59**   * përshkruan si përdoren lëndët djegëse për të prodhuar energji elektrike, * krahason karburantin nga fosilet me karburantin bio, * bën një hetim ku krahason energjinë që prodhohet nga lëndë e djegshme të ndryshme,   **Tema 60**   * përshkruan si përdoren furrat diellore për të gatuar dhe për të prodhuar elektricitet, * krahason tre metodat e përdorimit të energjisë diellore. | | | **Fjalët kyçe:**  **Karburant fosilesh =** i formuar nga bimët ujore dhe kafshët e vdekura të fundosura në fund të oqeaneve dhe deteve.  **Karburant bio =** prodhohet nga bimët(druri, gazi metan nga riciklimi i mbeturinave).  **Karbon neutral =** karburantet bio  **Qeliza fotovoltike =** përmbajnë materiale gjysëmpërcjellëse që prodhojnë diferencë potenciale kur ekspozohen në dritë.  **Furrë diellore =** përdorin pasqyra të lugëta për të përqëndruar energjinë diellore në një pikë. | |
| **Burimet:** teksti Fizika klasa 9, interneti  **Mjetet:** fletore, ngrohës, llambë me alkool, çadër, letër alumin, provëz me ujë. | | | ***Lidhje me fusha kurrikulare*:**  Gjuha dhe komunikimi, kimi, teknologji | |
| **Metodologjia dhe veprimtaritë e nxënësve**  Bashkëbisedim, demonstrim, veprimtari praktike, diskutim, punë e pavarur | | | | |
| Mësimi fillon me d**iskutim** rreth përdorimit të karburanteve në jetën e përditshme.  Kërkoj nga nxënësit **të vizatojnë** skemën e shndërrimeve të energjisë në një central duke fillua nga djegia e lëndës së djegshme.   1. Energjia kimike energji elektrike   Shndërrimet e energjisë në një makinë:   1. Energjiakimike energji e lëvizjes së makinës + energji termike +energji zanore   **Shpjegoj** formimin e lëndëve të djegshme.  **Veprimtari praktike**: Të matim energjinë e prodhuar nga karburantet.  Nxënësit **matin** enrgjinë që çlirohet nga djegia e karburanteve të ndryshme të lëngëshme duke matur ndyshimin e temperaturës së ujit dhe kohën që ndodh ky ndryshim.  Nxirren **përfundime** se cili karburant ishte më i mirë.  Pyetje për diskutim:Cilat janë avantazhet e karburantit bio, nëse e krahasojmë me karburantin fosil?  Paraqitni argumentin tuaj duke e mbrojtur atë.  **Diskutim** rreth paneleve diellore dhe shndërrimeve të energjisë në panel.  **Shpjegoj:** Furra diellore-për të gatuar ose për të ngrohur ujë, e projektuar e tillë që të përqëndrojë rrezet e diellit në një pikë. Qelizat fotovoltaike- përmbajnë materiale gjysëmpërcjellëse që prodhojnë diferencë potenciale kur ekspozohen në dritë.  **Veprimtari praktike:** ngrohja diellore. Demonstrohet ndërtimi i një furre diellore e cila ngroh një provëz me ujë. Çfarë ngjyre duhet të kishteprovëza në mënyrë që të thithte më tepër energji?  **Punë e pararur për përforcim:** punim i pyetjeve përmbledhëse në faqen 75 teksti i nxënësit.  **Vlerësim me listë treguesish:** ushtrimet në faqen 26-27 në fletoren e punës së nxënësit. | | | | |
| **Vlerësimi:** Vlerësim me listë treguesish, mbahen shënime për secilin nxënës.  ***N 2****: Përshkruan me pak fjalë përdorimin e lëndëve të djegshme për të prodhuar elektricitet, përshkruan me pak fjalë si përdoren furrat diellore për të gatuar dhe prodhuar elektricitet.*  ***N 3****: Përshkruan me fjalët e veta përdorimin e lëndëve të djegshne për të prodhuar elektricitet, krahason karburantin e prodhuar nga fosilet nga karburanti bio, përshkruan si përdoren furrat diellore .*  ***N 4:***  *Përshkruan përdorimin e lëndëve të djegshme fosile për të prodhuar elektricitet duke dhënë shembuj realë, krahason karburantin e prodhuar nga fosilet me karburantin bio, shpjegon me fjalët e veta tre metodat e përdorimit të energjisë diellore, heton rreth energjisë të prodhuar nga lënda e djegëshme.*  **Detyrë shtëpie**: Informacion për energjinë e ripërtëritshme. | | | | |