PLANIFIKIMI MESIMOR

TEMA 14

|  |  |  |  |
| --- | --- | --- | --- |
| **Fusha:** Shkencat e natyrës | **Lënda:** Fizikë | **Shkalla:** 4 | **Klasa:** IX |
| **Tema1.**  Veprimtari praktike: Ndryshimi i numrit të pilave, hetimi i rezistencës | | **Situata e të nxënit:**  *hetimi i rezistencës së përcjellësit* | |
| **Rezultatet e të nxënit të kompetencave të fushës sipas temës**  **Nxënësi/ja:**   * *përshkruan një eksperiment për të matur rezistencën e një përcjellësi.* * *ndërton grafikun rrymë/tension* * *heton varësinë e rezistencës nga gjatësia, trashësia dhe lloji i përcjellësit* | | **Fjalë kyçe**:  Rezistencë specifike | |
| **Burimet:** teksti Fizika 9, fletore pune  **Mjetet:** pila, llamba, çelës, voltmetër, ampermetër, tela përcjellës, llamba inkandeshente, CFL dhe LED. | | **Lidhje me fushat:**  Matematika në përdorimin e formulave për njehsimin e rezistencës në varësi të tensionit dhe rrymës si dhe në varësi të gjatësisë, trashësisë dhe llojit të përcjellësit, ndërtim grafiku etj… | |
| **Metodologjia dhe veprimtaritë e nxënësve**  Punë në grup, veprimtari praktike, ndërtim grafiku, llogaritje | | | |
| **Veprimtari praktike 1:**  **Hetim** i rezistencës së një përcjellësi.  Ju kërkoj nxënësve **të punojnë në grupe** për të ndërtuar qarkun elektrik dhe për të kryer matje të rrymës, duke ndryshuar numrin e pilave (tensionin në qark).  Kontrolloj diagramet e qarkut të nxënësve përpara se të fillojnë punën praktike.  Disa nxënës mund të kenë nevojë për ndihmë në ndërtimin e qarqeve të tyre.  Disa nxënësve mund të duhet t'u tregohet se si të vendosin ampermetrin dhe voltmetrin në pjesë të ndryshme të qarqeve të tyre.  Të dhënat e mbledhura gjatë matjeve **paraqiten në tabelë** dhe **ndërtohet grafiku** rrymë- tension.  Diskutohen përfundimet e arritura dhe përforcohet kuptimi mbi rezistencën dhe varësinë e saj nga rryma dhe tensioni.  Për të përforcuar këto njohuri ndihmoj nxënësit duke e ndërtuar grafikun në tabelë.  **Veprimtari praktike 2:** Hetimi i varësisë së rezistencës së një përcjellësi nga gjatësia e telit përcjellës, trashësia e tij dhe lloji i përcjellësit.  Kjo veprimtari zhvillohet me të gjithë klasën, nxënësit mbajnë shënime në fletore për matjet e zhvilluara.  **Analizohen** përfundimet për secilin rast.  **Zgjerim i njohurive, punë e diferencuar:**  Ju kërkoj nxënësve **të paraqesin me ekuacion** (barazim matematik), lidhjen ndërmjet rezistencës, gjatësisë së përcjellësit, trashësisë (sipërfaqes së prerjes tërthore të tij) dhe llojit të përcjellësit\* rezistencës specifike.  Jap konceptin e rezistencës specifike të përcjellësit. | | | |
| **Vlerësimi:**  ***N2:*** *përshkruan një eksperiment për të matur rezistencën e një përcjellësi;*  ***N3:*** *ndërton grafikun rrymë/tension dhe heton varësinë e rezistencës nga gjatësia, trashësia dhe lloji i përcjellësit;*  ***N4:*** *shpjegon varësinë e rezistencës nga gjatësia, trashësia dhe lloji i përcjellësit.* | | | |