|  |  |  |  |  |
| --- | --- | --- | --- | --- |
| **Fusha:** Shkencat e natyrës | **Lënda: Fizikë** | **Shkalla: 4** | | **Klasa: IX** |
| **Tema 35**. Shtypja në lëngje.  **Tema 36**. Veprimtari praktike: Studim i varësisë së shtypjes në lëngje nga dendësia e lëngut dhe thellësia. | | **Situata e të nxënit*: Notojmë në det në thellësi të ndryshme.*** *Ku notojmë më lehtë: në sipërfaqe, në thellësi të vogla apo në thellësi të mëdha?* | | |
| **Rezultatet e të nxënit të kompetencave të fushës sipas temës mësimore:**  **Nxënësi/ja:**  **Tema 35.**   * përshkruan si ndryshon shtypja në lëngje, * shpjegon si mund të zhytemi ne në thellësi të oqeaneve,   **Tema 36.**   * shpjegon varësinë e shtypjes në lëng nga thellësia, * shpjegon varësinë e shtypjes në lëng nga dendësia e lëngut. | | | **Fjalët kyçe:**  **Shtypje hidrostatike** = shtypje e ushtruar nga lëngu për shkak të veprimit të peshës së lëngut mbi sipërfaqe | |
| **Burimet:** teksti Fizika klasa 9,  **Mjetet:** kuti me vrima të vogla**,** enë me ujë, tub plastik, hinkë, manometër, tullumbace | | | ***Lidhje me fusha kurrikulare*:**  sporte, matematikë, gjuhët dhe komunikimi | |
| **Metodologjia dhe veprimtaritë e nxënësve**  Diskutim, demonstrim, punë e pavarur, veprimtari praktike | | | | |
| Fillojmë me situatën e parashikur dhe me pyetjet për zgjidhjen e situatës.   * Ku notojmë më lehtë: në sipërfaqe, në thellësi të vogla apo në thellësi të mëdha?   Nxënësit përgjigjen sipas përvojës së tyre në lidhje më situatën   * Si e shpjegojnë ata që në thellësi të detit, shtypja që ndjejnë ata mbi vete është më e madhe? * A mendojnë se shtypja në lëngje varet jo vetëm nga thellësia,por edhe nga dendësia e lëngut? * Ku mbështeten në përgjigjen e tyre?   **Demonstrim i** shtypjes në lëngje: një kuti me vrima të vogla mbushet me ujë dhe vështrojmë çfarë ndodh.  Kërkoj nga nxënësit:   1. **të përshkruajnë** çfarë ndodh me ujin që vjen nga vrima të ndryshme 2. **të krahasojnë** sa larg shkon uji nga kutia për secilën vrimë ku del 3. **të shpjegojnë** pse rezultatet tregojnë se shtypja në ujë varet nga thellësia.   Lexim i tekstit për zhytjen në thellësi të oqeaneve dhe nëndetëset.  **Diskutim** i pyetjeve përmbledhës 1 dhe 2 faqe 53 teksti i nxënësit.  Punë e pavarur: Plotësim i fletores së punës së nxënësit në faqe 17  **Veprimtari praktike:** Studim ivarësisë së së shtypjes në lëngje nga dendësia e lëngut dhe thellësia.  Zhvillohet veprimtaria duke vëzhguar disnivelin në gypin manometrik kur hinka zhytet në thellësi të ndryshme si dhe në rastin e dytë kur në vend të ujit përdorim alkol.  Nxënësit plotësojnë fletoren e veprimtarisë praktike dhe arrijnënë në përfundimin se shtypja në lëngje njehsohet me anë të të formulës: Shtypja = dendësi\*g\*thellësi=dgh | | | | |
| **Vlerësimi:**Vlerësimi i nxënësve për përdorimin e mjeteve dhe proçedurave shkencore.  ***N 2****: Përshkruan me pak fjalë ndryshimin e shtypjes në lëngje me rritjen e thellësisë dhe dendësisë së lëngut.shkruan formulën për shtypjen.*  ***N 3****: Përshkruan me fjalët e veta ndryshimin e shtypjes në lëngje me rritjen e thellësisë dhe dendësisë së lëngut, llogarit shtypjen si prodhim p = dgh, analizon varësinë e shtypjes në lëng nga thellësia dhe dendësia.*  ***N 4:****Shpjegon ndryshimin e shtypjes në lëngje me rritjen e thellësisë dhe dendësisë së lëngut, njehson shtypjen si prodhim p = dgh, argumenton varësinë e shtypjes në lëng nga thellësia dhe dendësia, shpjegon se pse notojmë më lehtë në sipërfaqe të detit ndërsa në thellësi e kemi më të vështirë.*  **Detyrë shtëpie:** Pse nëse heqim ajrin nga një shishe plastike uji, ajo shformohet? | | | | |